Pfeffingen BL

Pfeffingen estas komunumo en la distrikto Arlesheim en Kantono Bazelo Kampara, Svislando. Ĝi havis 2156 loĝantojn je la 31-a de decembro 2008.

Geografio
Pfeffingen situas ĉe la okcidenta bordo de la rivero Birs sur teraso de parto de la ĵurasa Blauenkette, ĉe la aliro al la iam signifa Plattenpasejo.

Najbaraj komunumoj
La komunumo Pfeffingen limas en nordo al Aesch, en okcidento al Ettingen, en sudokcidento al Blauen, en sudo al Nenzlingen, kaj Grellingen, kaj en oriento al Duggingen.

Trafiko
Pfeffingen estas ligita per la buslinio 65 de Baselland Transport AG kun Dornach kaj Aesch BL, kie ekzistas konekto al la trajno respektive al la tramo.

Historio
La unua dokumenta mencio de Pfenningen datiĝas el la jaro 1156 kiel Fefingen.

En mezepoko estiĝis en Pfeffingen diversaj kasteloj, de kiuj hodiaŭ postrestis nur ruinoj.

Dum diversaj militoj la vilaĝo estis plurfoje detruita. Ĝi estis dum mezepoko la centro de la Baronejo Pfeffingen, kiu ĉirkaŭ en la jaro 1000 de la imperiestro Henriko la 2-a de la Sankta Romia Imperio estis donacita al la bazela katedralkapitulo. Fine de la 12-a jarcento ĝi estis donita kiel episkopa servuto al la Grafoj de Thierstein. Post la formorto de la grafa familio en la jaro 1519 la baronejo kaj la Kastelo Pfeffingen transiris al la episkopo de Bazelo. Ek de tiam vokto administris la Baronejon Pfeffingen, al kiu apartenis la vilaĝoj Aesch, Duggingen kaj Grellingen kaj la sanga jurisdikcio en Therwil kaj la supera jurisdikcio pri Pfeffingen kaj Reinach. La vokto de Pfeffingen posedis la salmonopolo de la voktejo. La vilaĝo perdis sian signifon, post kiam la voktsidejo  en la jaro 1702 estis transigita al Aesch, pro la mizera konstrustato de la kastelo. (Fonto: Historia Leksikono de Svislando)

Vidu ankaŭ
 Pfeffingen

 Eksteraj ligiloj 

Oficiala retejo de la komunumo Pfeffingen
Pfeffingen en la Historia Leksiko de Svislando